02015O0035 — LV — 01.10.2018 — 003.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:









▼B

EIROPAS CENTRĀLĀS BANKAS PAMATNOSTĀDNE (ES) 2016/65

(2015. gada 18. novembris)

par Eurosistēmas monetārās politikas regulējuma īstenošanā piemērotajiem novērtējuma diskontiem (ECB/2015/35)







▼M1

1. pants

Novērtējuma diskonti, ko piemēro atbilstošiem tirgojamiem aktīviem

1. Saskaņā ar Pamatnostādnes (ES) 2015/510 (ECB/2014/60) ceturtās daļas VI sadaļu uz tirgojamiem aktīviem attiecas Pamatnostādnes (ES) 2015/510 (ECB/2014/60) 2. panta 97. punktā definētie novērtējuma diskonti līmenī, kas noteikts šīs pamatnostādnes pielikuma 2. un 2.a tabulā.

2. Konkrēta aktīva novērtējuma diskonts ir atkarīgs no šādiem faktoriem:

a) diskonta kategorija, kurā iekļauts aktīvs, kā noteikts 2. pantā;

b) aktīva atlikušais termiņš vai vidējais svērtais izmantošanas laiks, kas noteikts 3. pantā;

c) aktīva kupona struktūra; un

d) kredītkvalitātes līmenis, kurā iekļauts aktīvs.

▼B

2. pants

Tirgojamo aktīvu diskontu kategoriju noteikšana

Atbilstošus tirgojamos aktīvus iedala vienā no piecām diskontu kategorijām, kuru pamatā ir emitenta veids un/vai aktīva veids, kā norādīts šīs pamatnostādnes pielikuma 1. tabulā:

a) centrālo valdību emitētie parāda instrumenti, ECB emitētie parāda sertifikāti un parāda sertifikāti, ko NCB emitējušas pirms euro ieviešanas attiecīgajā dalībvalstī, kuras valūta ir euro, iekļauti I diskontu kategorijā;

▼M1

b) parāda instrumenti, ko emitējušas vietējās un reģionālās valdības, institūcijas, ko Eurosistēma klasificējusi kā aģentūras, daudzpusējās attīstības bankas un starptautiskās organizācijas, kā arī PVKIU atbilstošas liela apjoma nodrošinātās obligācijas iekļautas II diskontu kategorijā;

c) PVKIU atbilstošas nodrošinātās obligācijas, izņemot PVKIU atbilstošas liela apjoma nodrošinātās obligācijas, pārējās nodrošinātās obligācijas un nefinanšu sabiedrību emitētie parāda instrumenti iekļauti III diskontu kategorijā;

▼B

d) kredītiestāžu emitētie nenodrošinātie parāda instrumenti un finanšu sabiedrību, kas nav kredītiestādes, emitētie nenodrošinātie parāda instrumenti iekļauti IV diskontu kategorijā;

e) ar aktīviem nodrošināti vērtspapīri iekļauti V diskontu kategorijā neatkarīgi no to emitenta klasifikācijas.

▼M1

3. pants

Tirgojamo aktīvu novērtējuma diskonti

1. Novērtējuma diskontus tirgojamiem aktīviem, kas iekļauti I–IV diskontu kategorijā, nosaka pamatojoties uz:

a) konkrētā aktīva iekļaušanu 1., 2. vai 3. kredītkvalitātes līmenī;

b) aktīva atlikušo termiņu, kā norādīts 2. punktā;

c) aktīva kupona struktūru, kā norādīts 2. punktā.

▼M2

2. Attiecībā uz I–IV diskontu kategorijā iekļautiem tirgojamiem aktīviem piemērojamais novērtējuma diskonts ir atkarīgs no aktīva atlikušā termiņa vai kupona struktūras (fiksētas, nulles vai mainīgas procentu likmes kupons), to nosakot saskaņā ar šīs pamatnostādnes pielikuma 2. tabulu. Attiecīgais termiņš piemērojamā novērtējuma diskonta noteikšanai neatkarīgi no kupona struktūras ir aktīva atlikušais termiņš. Attiecībā uz kupona struktūru piemēro šādus noteikumus:

a) mainīgas procentu likmes kuponus, kuru periods, kad var mainīt procentu likmi, ir ilgāks par vienu gadu, uzskata par kuponiem ar fiksētu procentu likmi;

b) mainīgas procentu likmes kuponus, kuru atsauces procentu likme ir euro zonas inflācijas indekss, uzskata par kuponiem ar fiksētu procentu likmi;

c) mainīgas procentu likmes kuponus ar minimālo procentu likmi un/vai mainīgas procentu likmes kuponus ar maksimālo procentu likmi uzskata par kuponiem ar fiksētu procentu likmi;

d) novērtējuma diskonts, ko piemēro aktīviem ar vairāk nekā viena veida kupona struktūru, ir atkarīgs vienīgi no kupona struktūras atlikušajā aktīva pastāvēšanas laikā un ir vienāds ar lielāko diskontu, ko piemēro tirgojamam aktīvam ar tādu pašu atlikušo termiņu un kredītkvalitātes līmeni. Šajā nolūkā var tikt izskatīta jebkāda veida kupona struktūra, kas ir spēkā aktīva atlikušajā b pastāvēšanas laikā.

▼M2

2.a Pašu izmantoto nodrošināto obligāciju atlikušais termiņš ir maksimālais juridiskais termiņš, ņemot vērā to noteikumos un nosacījumos iekļautās tiesības pagarināt pamatsummas atmaksu. Šī punkta vajadzībām “pašu izmantotās” nozīmē nodrošinātās obligācijas, ko iesniedz vai izmanto darījuma partneris un ko emitējis vai garantējis pats darījuma partneris vai cita institūcija, ar kuru šim darījuma partneri ir ciešas saiknes, kas noteiktas saskaņā ar Pamatnostādnes (ES) 2015/510 (ECB/2014/60) 138. pantu.

▼M1

3. V diskontu kategorijā iekļautiem tirgojamiem aktīviem neatkarīgi no to kupona struktūras piemērojamo novērtējuma diskontu nosaka, pamatojoties uz vidējo svērto aktīva izmantošanas laiku, kā sīkāk noteikts 4. un 5. punktā. V kategorijā iekļautiem tirgojamiem aktīviem piemērojamie novērtējuma diskonti noteikti šīs pamatnostādnes pielikuma 2.a tabulā.

4. Ar aktīviem nodrošināta vērtspapīra augstākās prioritātes laidiena vidējo svērto izmantošanas laiku aprēķina kā gaidāmo vidējo svērto laiku, kas atlicis līdz šā laidiena atmaksai. Saistītiem mobilizētajiem ar aktīviem nodrošinātiem vērtspapīriem vidējā svērtā izmantošanas laika aprēķināšanai pieņem, ka emitenta pirkšanas iespējas netiks izmantotas.

5. Šā panta 4. punktā “saistītie mobilizētie ar aktīviem nodrošināti vērtspapīri” ir ar aktīviem nodrošināti vērtspapīri, kuriem vairāk nekā 75 % no atlikušās nominālās summas izmanto darījuma partneris, kurš ir ar aktīviem nodrošinātā vērtspapīra iniciators, vai iestādes, kurām ar iniciatoru ir ciešas saiknes. Šādas ciešas saiknes nosaka saskaņā ar Pamatnostādnes (ES) 2015/510 (ECB/2014/60) 138. pantu.

▼B

4. pants

Papildu novērtējuma diskonti, ko piemēro noteikta veida tirgojamiem aktīviem

Papildus šīs pamatnostādnes 3. pantā noteiktajiem novērtējuma diskontiem noteikta veida tirgojamiem aktīviem piemēro šādus papildu novērtējuma diskontus:

a) ar aktīviem nodrošinātiem vērtspapīriem, nodrošinātajām obligācijām un nenodrošinātiem parāda instrumentiem, ko emitējušas kredītiestādes un kas teorētiski tiek novērtēti saskaņā ar Pamatnostādnes (ES) 2015/510 (ECB/2014/60) 134. pantā iekļautajiem noteikumiem, piemēro papildu novērtējuma diskontu kā novērtējuma pazeminājumu 5 % apmērā;

b) uz pašu izmantotām nodrošinātajām obligācijām attiecas papildu novērtējuma diskonts: i) 8 % apmērā, ko piemēro kredītkvalitātes 1. un 2. līmeņa parāda instrumentu vērtībai, un b) 12 % apmērā, ko piemēro kredītkvalitātes 3. līmeņa parāda instrumentu vērtībai;

▼M2

c) b) apakšpunkta vajadzībām “pašu izmantotās” nozīmē “pašu izmantotās” 3. panta 2.a punkta izpratnē;

▼B

d) ja b) apakšpunktā minēto novērtējuma diskontu nevar piemērot, ņemot vērā NCB, trešās puses aģenta vai TARGET2 vērtspapīriem nodrošinājuma pārvaldības sistēmu automatizētajam nodrošinājumam, šādās sistēmās vai platformās papildu novērtējuma diskontu piemēro visai to nodrošināto obligāciju emisijas vērtībai, kuras var pašu vajadzībām.

5. pants

Novērtējuma diskonti, ko piemēro atbilstošiem netirgojamiem aktīviem

▼M2

1. Individuālām kredītprasībām piemēro īpašus novērtējuma diskontus, kurus nosaka saskaņā ar atlikušo termiņu, kredītkvalitātes līmeni, kupona struktūru un NCB piemēroto novērtējuma metodoloģiju, kā noteikts šīs pamatnostādnes pielikuma 3. tabulā.

2. Procentu maksājumu uzskata par mainīgas procentu likmes maksājumu, ja tas piesaistīts atsauces procentu likmei un ja šim maksājumam atbilstošais periods, kad var mainīt procentu likmi, nav ilgāks par vienu gadu. Procentu maksājumus, kuru periods, kad var mainīt procentu likmi, ir ilgāks par vienu gadu, uzskata par maksājumiem ar fiksētu procentu likmi, un attiecīgais diskonta termiņš ir kredītprasības atlikušais termiņš.

▼M2

Novērtējuma diskontu piemērošanas vajadzībām kredītprasību uzskata par kredītprasību ar fiksētu procentu likmi gadījumos, kuros pastāv iespēja, ka kredītprasība maksās fiksētu procentu likmi, kas ir atkarīga no tādas atbilstošas standarta procentu likmes vērtības, kura minēta Pamatnostādnes (ES) 2015/510 (ECB/2014/60) 90. panta b) punkta iii) apakšpunktā, jo īpaši gadījumos, kuros kuponam ir nepārprotami noteikta augstākā procentu likme vai zemākā procentu likme, kas nav vienāda ar nulli.

▼B

3. Novērtējuma diskonts, ko piemēro kredītprasībai ar vairāk nekā viena veida procentu maksājumu, atkarīgs tikai no atlikušajā kredītprasības pastāvēšanas laikā veicamajiem procentu maksājumiem. Ja atlikušajā kredītprasības pastāvēšanas laikā veicami vairāk nekā viena veida procentu maksājumi, atlikušos procentu maksājumus uzskata par maksājumiem ar fiksētu procentu likmi un attiecīgais diskonta piemērošanā izmantotais termiņš ir kredītprasības atlikušais termiņš.

4. Nulles kupona kredītprasībām piemēro atbilstošo fiksētas procentu likmes novērtējuma diskontu.

▼M2

5. Netirgojamiem neliela apjoma ar hipotēku nodrošinātiem parāda instrumentiem piemēro 31,5 % novērtējuma diskontu.

▼B

6. Novērtējuma diskontus nepiemēro termiņnoguldījumiem.

▼M1

7. Katrai pamatā esošajai kredītprasībai, kas ietilpst netirgojama parāda instrumenta, ko nodrošina atbilstošas kredītprasības (debt instrument backed by eligible credit claims; DECC), nodrošinājuma pūlā, atsevišķi piemēro novērtējuma diskontu saskaņā ar 1.–4. punkta noteikumiem. Pamatā esošo nodrošinājuma pūlā ietilpstošo kredītprasību kopējai vērtībai jebkurā laikā pēc novērtējuma diskontu piemērošanas jābūt vienādai ar DECC neatmaksāto pamatsummu vai lielākai par to. Ja kopējā vērtība kļūst mazāka par iepriekšējā teikumā minēto robežvērtību, DECC uzskata par neatbilstošu.

▼B

6. pants

Stāšanās spēkā un īstenošana

1. Šī pamatnostādne stājas spēkā dienā, kurā to paziņo nacionālajām centrālajām bankām dalībvalstīs, kuru valūta ir euro.

2. Dalibvalstu,kuru valūta ir euro, nacionālās centrālās bankas veic visus vajadzīgos pasākumus, lai atbilstu šīs pamatnostādnes noteikumiem, un piemēro tos no 2016. gada 25. janvāra. Tās ne vēlāk kā 2016. gada 5. janvārī informē ECB par dokumentiem un līdzekļiem, kas saistīti ar šiem pasākumiem.

7. pants

Adresāti

Šī pamatnostādne ir adresēta nacionālajām centrālajām bankām dalībvalstīs, kuru valūta ir euro.

▼M1









PIELIKUMS







1. tabula Atbilstošu tirgojamo aktīvu diskontu kategorijas, kuru pamatā ir emitenta veids un/vai aktīva veids I kategorija II kategorija III kategorija IV kategorija V kategorija centrālo valdību emitētie parāda instrumenti ECB parāda sertifikāti parāda sertifikāti, ko nacionālās centrālās bankas (NCB) emitējušas pirms euro ieviešanas dienas to attiecīgajā dalībvalstī vietējo un reģionālo valdību emitētie parāda instrumenti parāda instrumenti, ko emitējušas institūcijas, kuras Eurosistēma klasificējusi kā aģentūras daudzpusējo attīstības banku un starptautisko organizāciju emitētie parāda instrumenti PVKIU atbilstošas liela apjoma nodrošinātās obligācijas PVKIU atbilstošas nodrošinātās obligācijas, izņemot PVKIU atbilstošas liela apjoma nodrošinātās obligācijas citas nodrošinātās obligācijas nefinanšu sabiedrību un valsts sektora sabiedrību emitētie parāda instrumenti kredītiestāžu emitētie nenodrošinātie parāda instrumenti finanšu sabiedrību, kas nav kredītiestādes, emitētie nenodrošinātie parāda instrumenti ar aktīviem nodrošinātie vērtspapīri

▼M2







2. tabula Novērtējuma diskontu līmeņi, ko piemēro atbilstošiem tirgojamiem aktīviem I–IV diskontu kategorijā Diskontu kategorijas Kredītkvalitāte Atlikušais termiņš (gados) (1) I kategorija II kategorija III kategorija IV kategorija fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons 1. un 2. līmenis 0–1 0,5 0,5 0,5 1,0 1,0 1,0 1,0 1,0 1,0 7,5 7,5 7,5 1–3 1,0 2,0 0,5 1,5 2,5 1,0 2,0 3,0 1,0 10,0 10,5 7,5 3–5 1,5 2,5 0,5 2,5 3,5 1,0 3,0 4,5 1,0 13,0 13,5 7,5 5–7 2,0 3,0 1,0 3,5 4,5 1,5 4,5 6,0 2,0 14,5 15,5 10,0 7–10 3,0 4,0 1,5 4,5 6,5 2,5 6,0 8,0 3,0 16,5 18,0 13,0 > 10 5,0 7,0 2,0 8,0 10,5 3,5 9,0 13,0 4,5 20,0 25,5 14,5 Diskontu kategorijas Kredītkvalitāte Atlikušais termiņš (gados) (1) I kategorija II kategorija III kategorija IV kategorija fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons fiksētas procentu likmes kupons nulles kupons mainīgas procentu likmes kupons 3. līmenis 0–1 6,0 6,0 6,0 7,0 7,0 7,0 8,0 8,0 8,0 13,0 13,0 13,0 1–3 7,0 8,0 6,0 9,5 13,5 7,0 12,0 15,0 8,0 22,5 25,0 13,0 3–5 9,0 10,0 6,0 13,5 18,5 7,0 16,5 22,0 8,0 28,0 32,5 13,0 5–7 10,0 11,5 7,0 14,0 20,0 9,5 18,5 26,0 12,0 30,5 35,0 22,5 7–10 11,5 13,0 9,0 16,0 24,5 13,5 19,0 28,0 16,5 31,0 37,0 28,0 > 10 13,0 16,0 10,0 19,0 29,5 14,0 19,5 30,0 18,5 31,5 38,0 30,5 (*1) T. i., [0–1) – atlikušais termiņš īsāks par 1 gadu, [1–3) – atlikušais termiņš ir 1 gads vai ilgāks par 1 gadu, bet īsāks par 3 gadiem, utt.

▼M1







2.a tabula Novērtējuma diskontu līmeņi, ko piemēro atbilstošiem tirgojamiem aktīviem V diskontu kategorijā V kategorija Kredītkvalitāte Vidējais svērtais izmantošanas laiks (1) Novērtējuma diskonts 1. un 2. līmenis (no AAA līdz A–) [0–1) 4,0 [1–3) 4,5 [3–5) 5,0 [5–7) 9,0 [7–10) 13,0 [10, ∞) 20,0 (*1) T.i., [0–1) – vidējais svērtais izmantošanas laiks īsāks par 1 gadu, [1–3) – vidējais svērtais izmantošanas laiks ir 1 gads vai ilgāks par 1 gadu, bet īsāks par 3 gadiem, utt.

▼M2